এই ধরনের পরীক্ষা-সমীক্ষা বা খতিয়ান নেওয়া হয় অনেক সময়েই। বেশির ভাগ ক্ষেত্রে পরে সব চাপাও পড়ে যায়। তাই সংশ্লিষ্ট মহল ধরে নিয়েছিল, এ ক্ষেত্রে ঘটা করে তথ্য চেয়ে পাঠানো হলেও আখেরে তেমনটাই হবে। কিন্তু ন’মাস পরে সকলকে কার্যত চমকে দিয়ে নভেম্বরের শেষ সপ্তাহে পরীক্ষার ফল ঘোষণা করা হয়েছে। গুরুত্বপূর্ণ সার্জারি বা অস্ত্রোপচারের সংখ্যার ভিত্তিতে চিকিৎসকদের কে কোন স্থান পেয়েছেন, তার দীর্ঘ তালিকা প্রকাশ করেছে স্বাস্থ্য দফতর।